אמר רבי אבהו: - משל לבן מלכים, שהיה ישן על גבי עריסה, והיו זבובים שוכנים עליו, וכיון שבא מניקתו, שחה עליו מניקתו וברחו מעליו. כך בתחלה, והנה מלאכי אלהים עולים ויורדים בו, כיון שנתגלה עליו הקדוש ברוך הוא, ברחו מעליו. ר' חייא רבה ור' ינאי, חד אמר: עליו, על סולם. וחד אמר: עליו, על יעקב. מאן דאמר עליו, על הסולם ניחא, אלא למאן דאמר עליו, על יעקב, מי מתקיים עליו?! אמר רבי יוחנן: הרשעים מתקיימין על אלהיהם, (בראשית מא): ופרעה חולם והנה עומד על היאור. אבל הצדיקים אלהיהם מתקיים עליהם, שנאמר: והנה ה' נצב עליו, ר' שמעון בן לקיש אמר האבות הן הן המרכבה שנ' ויעל אלהים מעל אברהם(שם יז כב), ויעל מעליו אלהים, והנ י''' נצב עליו: